
PANEVĖŽIO MIESTO SAVIVALDYBĖS TARYBA


Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos Vyriausybės 2002 m. lapkričio 19 d. nutarimu Nr. 1798 „Dėl nuomos mokesčio už valstybinę žemę ir valstybinio vidaus vandenų fondo vandens telkinius“ ir 2003 m. lapkričio 10 d. nutarimu Nr. 1387 „Dėl nuomos mokesčio už valstybinės žemės sklypų naudojimą“, Panevėžio miesto savivaldybės taryba  n u s p r e n d ž i a:

1. Nustatyti 0,07 ha neapmokestinamąjį žemės sklypo dydį (toliau – ND) asmenims, valstybinės žemės sklypų nuomininkams ir naudotojams, kuriems nustatytas 0–40 procentų darbingumo lygis, asmenims, sukakusiems senatvės pensijos amžių, ir nepilnamečiams vaikams, jei šių asmenų šeimose apmokestinamojo laikotarpio pradžioje (einamųjų metų sausio 1 d.) nėra darbingų asmenų. Taikant šią lengvatą, prie darbingų asmenų nepriskiriami mokyklų mokiniai ir aukštųjų mokyklų studentai, studijuojantys pagal dieninės ir nuolatinės studijų formų programas iki 24 metų amžiaus.
2. Apskaičiuojant valstybinės žemės nuomos mokestį už nuomojamus ar naudojamus sklypus šio sprendimo 1 punkto nuostatas taikyti tik tiems žemės sklypams, kurių naudojimo būdas – gyvenamosios teritorijos.
3. Atleisti garažų statybos ir eksploatavimo bendrijas nuo valstybinės žemės nuomos mokesčio dalies, tenkančios šių bendrijų nariams, kuriems nustatytas 0–40 procentų darbingumo lygis, asmenims, sukakusiems senatvės pensijos amžių, ir nepilnamečiams vaikams, jei šių asmenų šeimose apmokestinamojo laikotarpio pradžioje (einamųjų metų sausio 1 d.) nėra darbingų asmenų ir kuriems nebuvo pritaikyta ND lengvata.
4. Pavesti 3 punkte minimų bendrijų pirmininkams:

4.1. užtikrinti griežtą duomenų apskaitą, atleidžiant nuo valstybinės žemės nuomos mokesčio mokėjimo išvardytų kategorijų asmenis;
4.2. kartu su mokesčio apskaičiavimu pateikti vardinius asmenų, kuriems pritaikyta žemės nuomos mokesčio lengvata, sąrašus, nurodant asmens ir sutuoktinio duomenis (vardą, pavardę, gimimo metus ir dokumentą, kurio pagrindu asmeniui gali būti pritaikyta žemės nuomos mokesčio lengvata).
5. Neapmokestinti žemės nuomos mokesčiu:

5.1. biudžetinių įstaigų, veikiančių pagal Lietuvos Respublikos biudžetinių įstaigų įstatymą, nuomojamos (naudojamos) žemės;

5.2. valstybės ir savivaldybių viešųjų sveikatos priežiūros įstaigų nuomojamos (naudojamos) žemės;

5.3. bažnyčių, šventorių ir prie religinėms bendrijoms sugrąžintų pastatų ir statinių (jei šie pastatai ir statiniai nenaudojami ūkinei ir komercinei veiklai) nuomojamos (naudojamos) žemės;
5.4. valstybės įmonės Valstybės turto bankas valstybės valdžios ar valdymo institucijų ir Savivaldybės perduotam nekilnojamajam turtui priskirtų nuomojamų (naudojamų) žemės sklypų, iki minimų objektų nuosavybės teisės perleidimo;

5.5. vandenviečių sanitarinės apsaugos griežto režimo zonų nuomojamos (naudojamos) žemės;
5.6. miesto nuotekų valymo įrenginių teritorijų su prie jų esančiomis dumblo laikymo aikštelėmis, nuotekų pumpavimo stočių ir šių objektų sanitarinių zonų nuomojamos (naudojamos) žemės;

5.7. labdaros ir paramos fondų, veikiančių pagal Lietuvos Respublikos labdaros ir paramos įstatymą, nuomojamos (naudojamos) žemės;

5.8. visuomenės poreikiams naudojamų sporto aikštynų, stadionų ir sporto bazių nuomojamos (naudojamos) žemės;
5.9. kalėjimų, socialinės ir psichologinės reabilitacijos įstaigų nuomojamos (naudojamos) žemės;
5.10. dviejų ir daugiau aukštų daugiabučių namų gyvenamosios paskirties patalpų savininkų nuomojamos (naudojamos) žemės, jeigu namui nėra nustatytas ir priskirtas žemės sklypas bei patvirtintas žemės sklypo planas.

6. Nustatyti, kad:

6.1. jei asmuo nuosavybės teise turi ar asmuo nuomoja (naudoja) keletą žemės sklypų, žemės nuomos mokesčio lengvata nurodyta šio sprendimo 1 punkte teikiama tik tuo atveju, jei nustatoma, kad neapmokestinamojo žemės sklypo dydžio lengvata jam nebuvo pritaikyta;
6.2. už 5 punkte nurodytą žemę, naudojamą kitoms reikmėms arba ūkinei ir komercinei veiklai (jei ši veikla nenurodyta žemės nuomininko (naudotojo) įstatuose ar nuostatuose), valstybinės žemės nuomos mokestis imamas Panevėžio miesto savivaldybės tarybos nustatyta tvarka;
6.3. mokesčio mokėtojai, turintys teisę į šio sprendimo 1 punkte nustatytą lengvatą, nustatomi taip:

6.3.1. valstybinės žemės nuomininkai (naudotojai), kuriems nustatytas 0–40 procentų darbingumo lygis ir apmokestinamojo laikotarpio pradžioje esantys nedarbingi šeimos nariai, kuriems nustatytas 0–40 procentų darbingumo lygis, ir asmenys, kuriems nustatytas neįgalumo lygis (nedarbingiems nuo vaikystės), nustatomi pagal asmens pateiktas dokumento apie darbingumo lygio nustatymą kopijas. Dokumentų kopijos iki atidavimo saugoti Panevėžio miesto savivaldybės archyvui laikomos Strateginio planavimo, investicijų ir biudžeto skyriuje;
6.3.2. valstybinės žemės nuomininkai (naudotojai), kuriems sukako senatvės pensijos amžius, nepilnamečiai vaikai ir darbingi šeimos nariai (tarp jų ir nepilnamečių vaikų tėvai) nustatomi pagal Gyventojų registre įrašytas gimimo datas;
6.3.3. duomenys apie valstybinės žemės nuomininko (naudotojo) nuosavybės teise turimus ir (ar) nuomojamus (naudojamus) žemės sklypus nustatomi iš Registrų centro pateiktų NTR duomenų (pagal sutartį);
6.3.4. duomenys apie pritaikytą ND žemės mokesčio lengvatą yra nustatomi gavus informaciją iš Valstybinės mokesčių inspekcijos (pagal sutartį).

